Ribe Stifts Adresseaviser, 1847-11-30
Med Afskaffelsen af Hoveriet gjøre vi her i Landet gode Fremskridt. "Colle-Tid. for d. 27. Novbr. meddeler: Af den Beretning, som ifølge allerh. Røsolution af 21 Februar 1838 af Rentekammeret i dette Aar er indgivet til Hs. Majestæt og Fremgangen ved Hoveriets Afløsning i 1846, fremgaaer, at af det fulde ved Udgangen af Aaret 1845 opførte Antal Hovedgaarde, ialt 272, hvortil Hoveri forrettedes, bleve ved Udgangen af Aaret 1846 tilbage 259 Hovedgaarde, til hvilke da forrettedes fuldt Hoveri af 3609 1/2 Bøndergaarde med c. 19,321 Tdr. Hartkorn og partielt Hoveri af 5339 1/4 Gaarde med c. 29,869 Tdr. Hartkorn, og fuldt Hoveri er saaledes i bemeldte Aar afskaffet for 1035 1/2 Bøndergaard med 5904 Tdr. Hartkorn, medens en Deel af dette Hartkorn er gaaet over fra fuldt til partielt Hoveri hvorved dette Sidstes Hartkorn er i 1846 forøget med 1177 Tdr. De Hovedgaarde og Godser, til hvilke Hoveriet er aldeles afskaffet i 1846, ere Nørager i Holbek Amt, Aalholm og Rudbjerggaard i Maribo Amt, Erholm, Søndergaarde og Kjersgaard i Odense Amt, Vilhelmsborg og Frysenborg i Aarhuus Amt, Thorstedlund i Aalborg Amt, Lerkenfeldt i Viborg Amt, Kjølskegaard i Hjørring Amt, Søby gaard og Skovlade i Skanderborg Amt. Den danske Forening mod Brændeviinsdrik holdt Møde Søndagen d. 21. Novbr. Ved dette oplæstes først et Brev til Bestyrelsen fra HøiesteretsadvokaOrla Lehmann. J denne Skrivelse udvikler Hr. Lehmann først Grundene til at han ikke tidligere har tiltraadt Foreningen, og erklærer dernæst, at han ved nøiere Bekjendtskab med Sagen er kommen til den Overbeviisning, at almindelige Foreninger mod Brændeviinsdrik ere vel skikkede til ikke blot at redde mange Enkelte fra aandig og legemlig Undergang, men fornemmeligen til at bevirke et saadant Omslag i den offentlige Mening, der ved at brændemærke Drikfældighed som en Vanære og stemple Brændevinet som Vindskibelighedens og Velstandens, som Dydens og Frihedens Fiende, umærkeligen, men umodstaaeligen vil føre Folket til at søge sin Tilfredsstillelse i ædlere Nydelser, der ikke nedbryde dets Menneskeværdighed, ikke undergrave dets Dygtighed og Lykke. Han viser dernæst, at hans særlige Virksomhed daglig har bestyrker ham i hans Had til Brændeviinsdrik, idet han deels som Sagfører har havt Anledning til at bemærke, hvilken stor og sørgelig Rolle Brændevinet spiller i Forbrydelsernes Historie, hvor ofte det endog er den udelukkende og umiddelbare Aarsag til de groveste Lovovertrædelser, deels ved sine Beskjæftigelser i Bonde sager i Brændevinet har fundet en af de væsentligste Grunde til den lave Stilling i Samfundet, som Bondestanden for Tiden indtager. Det er saaledes icke blot af philantropiske, men tillige af politiske Grunde, at han ønsker sig optagen som Medlem af Foreningen. - Herefter holdt Provst Dr. theol. Wieselgren et Foredrag, af hvilket Fædrelandet leverer en Skizze. Man seer heraf, at dets Hovedhensigt var af Bibelen selv at modbevise den Paastand, at Afholdenhedssagen var ukristelig og navnlig under Præstens Værdighed. Dette Foredrag, – siger Fædrl. – som hørtes med største Opmærksomhed af en tæt sammenpakket Menneskemasse, afbrødes hyppigen af uvilkaarlige og levende Bifaldsraab og vil være uforglemmeligt for Enhver, som har været nærværende derved.